
Popis byl vytvořen automaticky]ÚVODNÝ CALL
Ahoj, na základe videonahrávok od vás, našich buddies, sme sa rozhodli spísať pár tipov a trikov, ako viesť úvodný call s novým lektorom/s novou lektorkou tak, aby bol prínosný jednak pre novú lektorku/lektora, buddy a rovnako aj pre nás. 
ÚVODNÝ CALL pozostáva zo 4 bodov:
1. prežívanie novej lektorky/lektora
2. jej/jeho predošlé skúsenosti
3. fungovanie vo Freedu
4. predstavy novej lektorky/lektora

Poďme sa na to teda pozrieť podrobnejšie:
Ako by mal vyzerať konštruktívny úvodný videohovor zameraný na novú lektorku/lektora?
1. na úvodnom calle je potrebné zamerať sa na prežívanie novej lektorky/nového lektora
· Prečo? Aby sme zistili jeho emocionálne nastavenie: Ako sa cíti? Má trému, strach? Teší sa? Je motivovaná/ý?
· Ako? Snažíme sa dopytovať otvorenými otázkami a reflektovať na emócie, ktoré by sme chceli zmeniť - Ako sa cítiš? Čo prežívaš pred začiatkom tvojho doučovania? Ako by si opísal/a svoje pocity pred začiatkom hodiny?
·  v prípade, že narazíme na „negatívne“ emócie (úzkosť, strach, tréma), nesnažíme sa ich potlačiť, nepoužívame všeobecné vyjadrenia budúcnosti (ty to zvládneš, neboj sa, uvidíš, bude to super), ale ubezpečujeme, že takéto pocity sú v poriadku a dopytujeme sa na konkrétnu predstavu novej lektorky/nového lektora o riešení (Je v poriadku mať trému pred svojou prvou hodinou, čo myslíš, že by ti pomohlo cítiť sa lepšie? Ako ti môžem v tomto pomôcť? Čo očakávaš odo mňa pri riešení tvojho problému?)
· Čo očakávame? Ideálnym výstupom z tohto prvého bodu je uvedomenie si novej lektorky/nového lektora, že prvá lekcia a celkovo doučovanie je v jeho rukách, budujeme sebavedomie a zodpovednosť, a my sme tu pre neho v prípade, že by sa niečo mohlo pokaziť, a vieme konštruktívne pracovať na zlepšení
2. venujeme sa jeho/jej predošlým skúsenostiam
· Prečo? Aby sme upozornili na jeho/jej vlastné skúsenosti z minulosti a predostreli situácie, ktoré keďže sa v minulosti už podarili, zvyšujú šancu, že sa podaria aj v budúcnosti
· Ako? Opäť využívame otvorené otázky a všímame si pozitívne výsledky minulej práce novej lektorky/nového lektora – Aké máš skúsenosti s doučovaním? Ako sa ti darilo? Čo si si odniesol z minulých skúseností? Čo by si chcel pri doučovaní robiť dnes inak? Čo sa ti v minulosti osvedčilo pri doučovaní?
· v prípade, že nová lektorka/nový lektor ešte nemá minulú skúsenosť s doučovaním a učením, hľadáme podobné pozitívne skúsenosti (dobré známky v škole, záujem o predmet, ktorý chce učiť, úspechy v danom predmete, úspechy na vysokej škole a pod.)
· Čo očakávame? Ideálnym výstupom z druhého bodu je uvedomenie si novej lektorky/nového lektora, že doučovanie, na ktoré sa práve pripravuje, nie je pre neho úplnou novinkou, ale je kompetentný a odnáša si z minulosti skúsenosti, ktoré nadobudol a vie ich využiť v prítomnosti
3. oboznamujeme novú lektorku/nového lektora s fungovaním vo Freedu
· Prečo? Aby poznal systém, s ktorým bude pracovať, prístup, ktorý od neho vo Freedu očakávame a myšlienky, na ktorých je Freedu postavené.
· Čo už o fungovaní vie? Už mailom dostal/a prelink na všetky manuály, na zaúčaní s koordinátorkou si už prešli témy: moje.freedu.sk, ponuka kurzov, osnovy, materiály, spätné väzby, príprava, pobočky atď. Čiže o fungovaní je už oboznámená/ý.
· Ako? Pýtame sa otvorenými otázkami a zaujímame sa o oblasti, v ktorých si nová lektorka/nový lektor nie je istý/á a v ktorých potrebuje poradiť – V čom by som ti mohol/la poradiť? K čomu by si potreboval viac informácií? Čo by si sa chcel opýtať ku 
· Čo očakávame? Ideálnym výstupom z tretieho bodu je lektorkina/lektorova znalosť organizačných a interných tém
4. zaujímame sa o predstavy a očakávania novej lektorky/nového lektora
· Prečo? Aby sme vedeli, akým smerom sa doučovanie novej lektorky/nového lektora bude uberať – Ako sa lektorka/lektor predstaví deťom? Čo bude robiť na začiatku? Ako je pripravený/á na prvú hodinu? Ako chce zaujať žiakov a žiačky? Ako chce motivovať žiakov a žiačky? Ako sa bude vyrovnávať s konfliktnými situáciami? S čím bude pravdepodobne ešte potrebovať pomoc?
· Ako? Dopytujeme sa na predstavu o začiatku kurzu veľmi otvorene a jednoducho. 
· Čo očakávame? Ideálnym výstupom z tohto bodu je naša ucelená predstava o tom, ako bude nová lektorka a nový lektor pracovať, na čo sa v budúcnosti s ním sústrediť, na čo sa zamerať a zároveň lektorkina a lektorova hlbšia predstava o tom, ako bude pôsobiť a fungovať na začiatku.

Dúfame, že tieto tipy a triky (snáď vyžiadené) vám pomôžu lepšie organizovať úvodné videonahrávky a pomôžu vám s prácou v buddy programe 

